རོ་སེ་ཊ་རྟགས་ཅན་གྱི་ཆེ་ཆུང་ལ་གོས་འཁྲུད་འཕྲུལ་ཆས་ཙམ་ཡོད་ཅིང་།འཕྲུལ་ཆས་དེས་འདས་པའི་ལོ་༡༠ཡི་རིང་བར་སྣང་དུ་ལེ་དབར་ཐེར་འབུམ་༦༤འཕུར་བསྐྱོད་བྱས་པ་དང་།ཕྱི་ཟླ་༡༡པའི་ཚེས་༡༢ཉིན་ཡན་ལག་ཡོ་ཆས་ཧྥི་ལེ་ཞེས་པ་རོ་སེ་ཊ་དང་ཁ་བྲལ་ཏེ་ཆུ་ཚོད་༧འཕུར་པའི་རྗེས།མཇུག་མཐཪ་ཞེས་འབོད་པའི་སྐར་མ་དུ་བ་མཇུག་རིང་གི་སྟེང་དུ་འབབ་ཐུབ་པ་བྱུང་སྟེ།ཚན་རིག་པ་རྣམས་ཀྱིས་དེའི་རྗེས་སུ་ཅི་ཞིག་བྱ་དགོས་མིན་སྐོར་གྲོས་བསྡུར་བྱེད་བཞིན་པའི་སྐབས།ཉུལ་ཞིབ་ཡོ་ཆས་ཧྤི་ལེ་ཡིས་ཕྱིར་བཏང་བའི་པར་རིས་འབྱོར་ཡོད།ཉུལ་ཞིབ་འཕྲུལ་ཆས་དེ་གཏོང་མཁན་གྱི་ཡུ་རོབ་བར་སྣང་ལྟེ་གནས་ཁང་གི་ཚན་རིག་པས་བརྗོད་པ་ལྟར་ན།སར་འབབ་འཕྲུལ་ཆས་ཐེངས་དང་པོར་སྐར་མ་དུ་བ་མཇུག་རིང་གི་ཕྱི་ངོས་སུ་བབས་པའི་རྗེས།ཡང་བསྐྱར་བར་སྣང་དུ་མི་ཊར་བརྒྱ་གྲངས་ཤིག་འཕར་ཡོད་སྲིད་པ་ཞིག་ཡིན་འདུག